MOKUNA XIX 
A pau ke oli ana i Hinaikamalama, olelo aku la oia ia Aiwohikupua, 
“Auhea oe, € apo mai oe ia’u a paa i mehana iho wau, hele mai nei 
kuu anu a anu, aohe wahi anu ole.” 
Alaila, hooko mai la o Aiwohikupua 1 ka ka wahine olelo, alaila, 
loaa mai la ka mahana e like me mamua. 
A hoomakaukau iho la laua e hooluolu no ka hooko i ka laua 
hoohiki ma ka hoopalau ana, alaila, hiki hou mai Ja ke anu ia 
Hinaikamalama, o ka lua ia o kona loaa ana i ke anu. 
Ia manawa, hapai hou ae la oia he wahi mele, penei: 
“HE ke hoa e, he a—nu, 
Me he anu hau kuahiwi la keia, 
Ke anu mai nei ma na kapuai, 
Ke komi nei i kuu manawa, 
Kuu manawa hiamoe—hoi, 
Ke hoala mai nei ke anu ia’u, 
I kuu po hiamoe—hoi.” 
I keia manawa, olelo aku la o Hinaikamalama ia Aiwohikupua, 
“Aole anei oe 1 ike i ke kumu o keia anu 0 kaua? Ina ua ike oe 1 ke 
kumu o keia anu, alaila e hai mai; mai huna oe.” 
I aku o Aiwohikupua, “No ko punalua keia anu, ua huhu paha ia 
kaua, nolaila, aahu ae la ia i ke kapa hau ona, nolaila na anu.” 
Pane aku la o Hinaikamalama, “Ua pau kaua, no ka mea, ua pili 
ae la no na kino o kaua, a ua ko ae la no ka hoohiki a kaua no ka 
hoopalau ana.” 
I mai o Aiwohikupua, “ Ua oki kaua i keia manawa, e hookaawale 
kaua, apopo ma ke awakea, alaila, oia ka hooko ana o ka hoohiki a 
kaua.” 
“Ae.” wahi a Hinaikamalama. 
A kaawale aku la laua, alaila, loaa iho la ia Hinaikamalama ka 
moe oluolu ana ia koena po a hikii ke ao ana. 
Ma ke awakea, lawe hou ae la o Aiwohikupua e hooko i ka laua 
mea i olelo ai ia po iho mamua. 
Tloko o ko laua manawa i hoomaka ai no ka hooko ana i ka hoohiki, 
alaila, ua pono ole ia mea i ko Poliahu manao. 
Ia manawa, lawe ae la o Poliahu i kona kapa la, a aahu iho la, ia 
manawa ka hookuu ana’ku o Poliahu i ka wela maluna o Hinaikama- 
lama. Ia manawa, hapai ae la oia he wahi mele, penei: 
“ He wela—e, he wela, 
Ke poi mai nei ka wela a kuu ipo ia’u, 
Ke hoohahana nei i kuu kino, 
Ke hoonakulu nei hoi i kuu manawa, 
No kuu ipo paha keia wela—e.” 
487 
